**REIKALAVIMAI REFERATO ARBA PROJEKTINIO DARBO**

**STRUKTŪRAI IR TURINIUI**

**Darbo apipavidalinimas**

Referato ar projektinio darbo  tekstas rašomas **12** dydžio šriftu. Skyrių ar dalių antraščių pavadinimai –**14 – 16** dydžio šriftu.

Rekomenduojami šriftai: **Arial, Courier New, Times New Roman, Garamond, Tahoma, Verdana.** Dažniausiai rašoma **Times New Roman** šriftu**.**

Pirmosios pastraipos eilutės įtrauka : **1,27 – 2 cm.**

Teksto lygiavimas: pagal kairįjį kraštą arba abipusis. Teksto eilutės neretintos arba retinamos **1,5** tarpu.

Lapo formatas: A4 (210 x 297 mm). Paraštės: iš kairės **3** cm., iš dešinės **1-1,5 cm., iš apačios  ir nuo viršaus - 2 cm.**

**Referato arba projektinio darbo struktūrinės dalys**

1. Antraštinis (titulinis) lapas
2. Turinys
3. Įvadas
4. Pagrindinė dalis
5. Išvados
6. Literatūra
7. Priedai (jeigu jie reikalingi)

    **Kiekviena referato struktūros dalis turi tam tikrus turinio pateikimo reikalavimus**.

**Antraštinis (titulinis) lapas (1 priedas)**. Šiame lape turi būti nurodyta institucija (mokykla), referato arba projektinio darbo autorius (vardas ir pavardė), darbo pavadinimas, darbo vadovas (jo pedagoginis laipsnis, vardas, pavardė), vieta (miestas) ir metai. Antraštinis lapas nenumeruojamas.

**Turinys.** Referato turinys rašomas antrajame lape. Jame pateikiama aiški darbo struktūra bei struktūrines dalis atitinkantys puslapiai. Skyrių, poskyrių pavadinimai turi būti trumpi, aiškūs, prasmingi ir atitikti nagrinėjamos temos esmę (**2 priedas**). Turinio lapas nenumeruojamas.

**Įvadas ir pagrindinė dalis.** Įvade aptariamas nagrinėjamos temos aktualumas, problema, rašomo darbo aktualumas, darbo  objektas, tikslas ir uždaviniai. Pagrindinės dalies struktūra priklauso nuo nagrinėjamos temos pobūdžio: pateikiamas tekstas skaidomas į skyrius (dažniausiai - vienas arba du), o šie į poskyrius (jei reikia). Į smulkesnes sudėtines dalis (skirsnius) skaidyti nerekomenduojama. Rašantysis projektiniu darbu įrodo gebėjimą tiriamajai – analitinei veiklai, pagrindžia praktinio pritaikymo galimybes. Projektinis darbas galėtų būti dviejų dalių: teorinės ir praktinės.

***Referato arba projektinio darbo puslapiai numeruojami nuo įvadinio puslapio!***

**Teksto iliustracijų pateikimas.** Iliustracijos (paveikslai, nuotraukos, diagramos) į tekstą įterpiamos  po pastraipos (pastraipoje žymimos nuorodos į iliustraciją lenktiniuose skliaustuose [1] ), kurioje minimos. Paveikslų, lentelių, priedų numeracija yra atskira: 1 pav., 2 pav., 1 lentelė, 2 lentelė, 1 priedas, 2 priedas.

Paveikslų, t. y. grafinės, fotografinės ir kitos medžiagos, lentelių numeravimas ir užrašai (**3 priedas**)

 **Citavimo būdai.**

Leidiniai, kuriais remiamasi rašant referatą arba projektinį darbą, cituojami:

pagrindiniame tekste;

            puslapio išnašoje;

            darbo pabaigoje.

Nuorodos tekste yra sudaromos  vartojant tokius ženklus:

1)      kabutes                                  **„   “;**

2)      lenktinius skliaustus**(   );**

3)      laužtinius skliaustus**[   ];**

4)      viršutinius indeksus                 **1**

1)      Pačiame tekste nurodant leidinius vartojamos kabutės ir lenktiniai skliaustai

Pvz.: *Paskutiniųjų dešimties metų statistiniai rodikliai (Drąsutienė, V. Vilnius, 2003, p. 59) arba S. Drąsutienė knygoje „ Aplinkos apsaugos technologijos“ teigiama, kad ,,paskutiniųjų metų dešimties metų statistiniai rodikliai“. (Vilnius, 2003, P. 59).*

2) Kai teksto nuoroda rašoma laužtiniuose skliaustuose, nukreipiama į literatūros sąrašą, esantį darbo pabaigoje. Šiuo atveju pačią nuorodą sudaro arba skaičius (pvz., [1]), atitinkantis eilės numerį literatūros sąraše, arba skaičius ir cituojamas puslapis (pvz., [1. P.75]).

Pvz.:

*autorė teigia [1] arba [1.P.59], kad*

3)      Kai leidinių aprašai pateikiami puslapio apačioje (išnašoje), suformuojama nuoroda vartojant viršutinius indeksus.

4)       Pvz.:

**¹** *Drąsutienė, V.  Aplinkosaugos technologijos: monografija. T.1. – Vilnius: TEV, 2003. – 255 p.: [3] iliustr. lap.*

**Išvados.** Išvados turi apibendrinti atlikto darbo rezultatus. Tai atsakymas į įvadinėje dalyje iškeltą tikslą. Išvadose nederėtų cituoti literatūros šaltinių, pateikti pavienių skaičių, konkrečių pavyzdžių, lentelių, paveikslų ir pan. Rekomenduojama pateikti tik keletą esminių išvadų.

**Literatūra (4 priedas).**  Šioje referato arba projektinio darbo dalyje pateikiami naudotų šaltinių aprašai, sudaryti pagal dokumento bibliografinio aprašo standartus. Į literatūros sąrašą įtraukiami tik tie šaltiniai, kurie darbe buvo cituojami arba autoriaus interpretuojami.

    **Pastaba:** Literatūros sąraše abėcėlės tvarka pirmiausia gali būti rašomos knygos, po to straipsniai iš įvairių šaltinių, bukletai, lankstinukai, elektroniniai ir interneto šaltiniai arba visus šaltinius rašome abėcėlės tvarka (**5 priedas**)

**Referatą arba projektinį darbą ruošiantis mokinys turėtų atsižvelgti į tai, kad**

* jo pasirinktatema ir problema turėtų loginį pagrindimą, būtų originali ir aktuali, galėtų būti praktiškai pritaikoma (projektinis darbas),
* atspindėtų  rašančiojo sugebėjimą tiriamajai – analitinei veiklai,
* turėtų darnią turinio sąrangą (struktūra, įvadas, tikslai, uždaviniai, nuoseklumas, logiškumas, išvados, literatūra ir kt.),
* darbas turi būti tvarkingai įformintas ir parašytas taisyklinga lietuvių kalba.

***Sėkmės jį glaustai, logiškai ir informatyviai jį pristatyti !!! ... ir dešimtuko !***

**1  priedas**

Panevėžio Juozo Miltinio gimnazija

Vardenis Pavardenis

**PANEVĖŽIO MIESTO ATLIEKŲ TVARKYMO PROBLEMOS**

**REFERATAS**

arba

PROJEKTINIS DARBAS

3 B klasė

**Vadovas**  mokytojas Vardenis Pavardenis (12 pt)\_\_\_\_\_\_\_\_\_\_\_\_\_\_\_\_\_\_\_\_

(Mokytojo laipsnis, vardas, pavardė)

 (Parašas)   (Data)  (8 pt)

Panevėžys, 2015 (12 pt)

 **2 priedas**

**Įvadas                                                                                                                                          7**

1. **1.    Panevėžio miesto aplinkos apsaugos problemos .............................................        9**

            1. 1. Neigiamo poveikio veiksniai miesto aplinkai......................................................         9

 2. 2. **Gamtos išteklių naudojimo ir atliekų tvarkymo problemos**.........................       14

**2.  Gamtosauginis modelis ir jo taikymo galimybės........................................................       18**

      2.1.Gamtosauginių modelių taikymas sprendžiant miestų aplinkos apsaugos

             problemas ...............................................................................................................      18

      2.2. Gamtosauginių modelių lyginamoji analizė............................................................       19

      2.3. Miesto atliekų tvarkymo galimi modeliai...............................................................       24

**3.  Gimnazijos mokinių anketavimo duomenų teorinės analizės ir prognozės**

**aspektų praktinis pagrindimas.............................................................................     33**

      3.1. Duomenų aprašymas...............................................................................................       34

      3.2.  Pirminė duomenų statistinė analizė.......................................................................       35

      3.3.  Prevencinio gamtosauginio darbo mokinių tarpe modelio parinkimas

              ir tyrimas................................................................................................................      38

              3.3.3. Geriausiai nagrinėjamą atliekų tvarkymo problemą atitinkančio modelio

                        parinkimas....................................................................................................       46

              3.3.4.  Gimnazijos mokinių dalyvavimo galimybės sprendžiant atliekų rūšiavi-

                         mo problemą Panevėžio mieste ..................................................................... ..   48

**Išvados................................................................................................................................       50**

**Literatūros sąrašas ir elektroniniai ištekliai......................................................................... 51**

**PRIEDAI**

**3 priedas (**Paveikslų, t. y. grafinės, fotografinės ir lentelių numeravimas ir užrašai)

 1 pav. Atliekų dinamika 2007 (12 pt)

 2 pav. Atliekų dinamika 2008 (12 pt)

 1 lentelė (12 pt)

  2 lentelė (12 pt)

**4 priedas**

**Literatūros sąrašo sudarymas**

**Knygos**

Nurodoma autoriaus pavardė, vardo inicialas; knygos pavadinimas; paantraštiniai duomenys, t. y. monografija,  vadovėlis, ir kt; leidinio kartojimo duomenys; išleidimo vieta, leidykla, leidimo metai; tomo ar dalies numeris; leidinio apimtis ( puslapių skaičius) bei iliustracijos.

1. Drąsutienė, V.  Aplinkosaugos technologijos: monografija. T.1. – Vilnius: TEV, 2003. – 255 p.: [3] iliustr. lap.
2. Gamtos pažinimas: vadovėlis 12 kl. D. 1: išplėstinis kursas. – Vilnius: TEV, 2003. – 191 p. : iliustr.
3. Jakubienė, V., Tutkus, N. Atliekos ir jų surinkimo problemos didmiesčiuose. – Kaunas: Šviesa, 2009. – 131 p.: 1 žml.lap.

**Straipsniai**

Nurodoma straipsnio autoriaus(-ių) pavardė(-ės), vardo(-ų) inicialas(-ai), pavadinimas; šaltinio antraštė; metai; numeris; straipsnio puslapis(-ai).

1. Miliūnaitė R.  Veiksniai, darantys įtaka miesto kraštovaizdžiui //Mūsų gamta. – 2009, Nr. 10,  p. 2 -3.
2. Klimkienė L.  Ekologija ir mes //Ekologijos pradžiamoksliai: [kompaktinė plokštelė]. – Vilnius: Elektroninės leidybos namai, 2007.

**Interneto informacija**

   Medžiagos (šaltinio) autorius ir/arba dokumento pavadinimas, pažymėti, kad dokumentas interaktyvus, nurodyti datą, kada žiūrėta,  ir pateikti prieigos per internetą adresą.

1. Jurgutis, A. Gamtos pasaulis: enciklopedija [interaktyvi]. – Vilnius: Vilniaus m. Aplinkos apsaugos skyrius, 2009. - [žiūrėta 2009 – 10 - 02]. – Prieiga per internetą  [http://www.vilniusaplinka.lt](http://www.vilniusaplinka.lt/)
2. Vilniaus miesto taršos statistika 2008 m. - [žiūrėta 2009 – 10 - 07]. - Prieiga per internetą: [http://www](http://www/). aplinkosauga/statistika/

**5 priedas**

**LITERATŪROS SĄRAŠAS IR ELEKTRONINIAI IŠTEKLIAI**

1. Drąsutienė, V.  Aplinkosaugos technologijos: monografija. T.1. – Vilnius: TEV, 2003. – 255 p.: [3] iliustr. lap.
2. Gamtos pažinimas: vadovėlis 12 kl. D. 1: išplėstinis kursas. – Vilnius: TEV, 2003. – 191 p. : iliustr.
3. Jakubienė, V., Tutkus, N. Atliekos ir jų surinkimo problemos didmiesčiuose. – Kaunas: Šviesa, 2009. – 131 p.: 1 žml.lap.
4. Jurgutis, A. Gamtos pasaulis: enciklopedija [interaktyvi]. – Vilnius: Vilniaus m. Aplinkos apsaugos skyrius, 2009. - [žiūrėta 2009 – 10 - 02]. – Prieiga per internetą [http://www.vilniusaplinka.lt](http://www.vilniusaplinka.lt/)
5. Klimkienė L.  Ekologija ir mes//Ekologijos pradžiamoksliai: [kompaktinė plokštelė]. – Vilnius: Elektroninės leidybos namai, 2007.
6. Miliūnaitė R.  Veiksniai, darantys įtaka miesto kraštovaizdžiui //Mūsų gamta. – 2009, Nr. 10,  p. 2 -3.
7. Vilniaus miesto taršos statistika 2008 m. - [žiūrėta 2009 – 10 - 07]. - Prieiga per internetą: [http://www](http://www/). aplinkosauga/statistika/